Pokémon Mystery Dungeon: Explorers of Time og Explorers of Darkness

Pokémon Mystery Dungeon: Explorers of Time (japansk:  ) og Pokémon Mystery Dungeon: Explorers of Darkness (japansk:  ) er to matchende spill i Pokémon-serien utviklet av Chunsoft og utgitt av Nintendo til Nintendo DS. Spillene ble først utgitt i Japan 13. september 2007, og i Nord-Amerika og Europa henholdsvis 20. april 2008 og 4. juli 2008.

Spillenes oppbygging minner veldig om de to foregående spillene i Pokémon Mystery Duengon-serien, Pokémon Mystery Dungeon: Red Resue Team og Blue Rescue Team, i at man skal utforske grotter som endrer seg tilfeldig, men har mer fokus på utforsking enn på redningsaksjoner. Også i disse spillene er hovedpersonen en person som har blitt forandret til en pokémon og fått hukommelsestap, og samarbeider med en Pokémon-partner.

Handling 
Spilleren skylles i land på grunn av en storm, og blir oppdaget av en redd Pokémon. De slår seg samen for å redde spillerens utstyr fra en gjeng mobbere. Spilleren, som har mistet sin hukommelse, forsøker å finne igjen sin egen identitet. Spilleren opplever å få visjoner om fremtiden eller fortiden. Myndighetene varsler om at en kriminell ved navn Grovyle har stjålet gjenstander kalt Time Gears, som stabiliserer strømmen av tid i hver region og får tid til å stoppe når gjenstanden blir stjålet. Spilleren og hans partner forsøker å arrestere Grovyle, men blir slått ut.

Etterpå hjelper de en berømt oppdagelsesreisende ved navn Dusknoir, som forklarer at spillerens evne til å se gjennom tiden kalles Dimensional Scream. Dusknoir avslører at han og Grovyle faktisk kommer fra fremtiden - og at hvis Time Gears blir stjålet, vil Pokémon-verdenen bli lammet og bli til en mørk, dyster region fylt av redde og korrupte Pokémon. Med hjelp fra vokterne av Time Gears, Uxie, Mesprit og Azelf, får Dusknoir tak i Grovyle og returnerer Time Gears til deres rettmessige områder.

Dusknoir åpner deretter et dimensjonalt hull for å ta Grovyle tilbake til fremtiden. Men griper plutselig tak i spilleren og hans Pokemon, og drar dem inn i tidsportalen hans. Spilleren og en Pokemon våkner senere opp i et fengsel som ligger i fremtiden. Grovyle avslører at Dusknoir var en skurk sendt til nåtiden, for å fange spilleren og hans følgesvenn. Spilleren må derfor komme seg tilbake tin sin egen nåtid, og samtidig forsøke å forandre fremtiden for å slette Grovyle fra sin eksistens.

Referanser 

Videospill utviklet av Chunsoft
Nintendo DS-spill
Videospill fra 2007
Explorers of Time og Explorers of Darkness
Videospill utviklet i Japan